Et butikstyveri af en jakke udviklede sig onsdag aften til et røveri. En 23-årig mand forsøgte at stjæle en jakke til 2800 kroner fra stormagasinet Salling i Aalborg, men blev opdaget af en butikskontrollant. Da kontrolløren forsøgte at standse manden, blev han skubbet væk, og en handlende i Salling forsøgte at gribe ind. Det resulterede i, at den 23-årige slog borgeren, der flækkede læben og slog et stykke af en tand. Den voldelige episode betyder, at tyveriet udviklede sig til et røveri, og manden, der er varetægtsfængslet i fire uger, er sigtet for røveri. Den 23-årige var på prøveløsladelse efter en anden dom for røveri: - Det har bestemt noget at skulle have sagt. Det er ikke altid, at man varetægtfængsler folk for denne lovovertrædelse, men det, at han var på prøveløsladelse, betyder, at han blev varetægtsfængslet, siger politiadvokat John Kølbæk til tv2nord.dk. Den 23-årige skal i retten 27. oktober.

Referat:
Den 23-årige mand, der onsdag aften forsøgte at stjæle en jakke i Salling i Aalborg, er nu varetægtsfængslet.